ΓΡΑΠΤΗ ΕΡΩΤΗΣΗ P-1793/01

υποβολή: Marie-Arlette Carlotti (PSE) προς την Επιτροπή

(12 Ιουνίου 2001)

Θέμα: Επισιτιστική κατάσταση στη Νιγηρία

Κατά τα τελευταία είκοσι και πλέον έτη η Νιγηρία έχει διαθέσει περισσότερα από 170 εκατομμύρια ευρώ για να εξοπλίσει με 17 000 δεξαμενές ύδατος αγροτικές περιοχές.

Παρά τις σημαντικές αυτές προσπάθειες, η επισιτιστική κατάσταση της Νιγηρίας παραμένει επισφαλής και έχει καταστεί τον τελευταίο καιρό ιδιαίτερα ανησυχητική, λόγω μιας εμμένουσας ξηρασίας.

Η έλλειψη ύδατος είναι άκρως ανησυχητική, ιδιαίτερα δε στις πλέον ευάλωτες ζώνες και η έξοδος του εκδιωγμένου από την ξηρασία αγροτικού πληθυσμού προς τις πόλεις επιταχύνεται.

Ποια επείγοντα μέτρα (επισιτιστική βοήθεια) έχει λάβει η Επιτροπή για την αποφυγή μιας ανθρωπιστικής καταστροφής;

Ποιες ενέργειες προτίθεται η Επιτροπή να συνεχίσει ή να θέσει σε εφαρμογή για να διευκολύνει την εξασφάλιση της αγροτικής παραγωγής στη Νιγηρία (ενίσχυση για τη δημιουργία τραπεζών δημητριακών,ποστήριξη της δημιουργίας και της αποκατάστασης κτηνοτροφικών δεξαμενών ύδατος, μελέτη εφικτού και αντικτύπου ενός προγράμματος μικροφραγμάτων);

Απάντηση του κ. Nielson εξ ονόματος της Επιτροπής

(23 Ιουλίου 2001)

Το γεωργικό έτος 2000-2001 στον Νίγηρα, ύστερα από μια καλή έναρξη, είχε παρατεταμένες περιόδους ξηρασίας στο τέλος του Αυγούστου -αρχές Σεπτεμβρίου 2000 που, συνοδευόμενες από επιθέσεις παρασίτων, οδήγησαν σε ισχυρή μείωση της παραγωγής σε σχέση με τις προβλέψεις. Το ισοζύγιο σιτηρών, που ποικίλλει ανάλογα με τις πηγές, αποδείχθηκε ελάχιστα αξιόπιστο. Προτιμήθηκε επομένως η παρακολούθηση της εξέλιξης των τιμών των σιτηρών για να εκτιμηθεί η κατάσταση σε όρους επισιτιστικής ασφάλειας. Αυτός ο δείκτης δείχνει ότι το τρέχον έτος αποτελεί μια χρονιά αρκετά μέτρια, αλλά όχι καταστροφική, πράγμα που εξηγεί το ότι δεν προβλέπεται έκτακτη βοήθεια από την Επιτροπή. Υπάρχουν ωστόσο περιοχές όπου η κατάσταση είναι πραγματικά ανησυχητική: οι παρεμβάσεις των μη κυβερνητικών οργανώσεων (ΜΚΟ) και των διμερών η πολυμερών εταίρων συγκεντρώνονται σάυτά τα μέρη.

Οι δράσεις που θα διεξαχθούν αποφασίστηκαν στον Νίγηρα από τη Μεικτή Επιτροπή Συνεργασίας (CMC) που περιλαμβάνει την κυβέρνηση του Νίγηρα, τους δημόσιους χορηγούς που συμβάλλουν στο μηχανισμό που ελέγχει η CMC και τα δημόσια θεσμικά όργανα που παρέχουν αποτελεσματική και διαρκή επισιτιστική βοήθεια στον Νίγηρα.

Η εν λόγω επιτροπή έχει ως ρόλο να καθορίζει τη χρησιμοποίηση των διαφόρων μέσων μετριασμού και πρόληψης των κρίσεων που είναι:

- έναλικό απόθεμα που ονομάζεται Εθνικό Απόθεμα Ασφάλειας (SNS) για να διανέμονται δωρεάν είδη διατροφής στις περιοχές όπου η κατάσταση είναι πολύ κρίσιμη

- ένα χρηματοδοτικό απόθεμα που ονομάζεται Ταμείο Επισιτιστικής Ασφάλειας (FSA) για να παρεμβαίνει στις τιμές της αγοράς σιτηρών ρυθμίζοντάς την (πώληση σιτηρών σε χαμηλή τιμή)

- ένα Ταμείο παρέμβασης Κοινό Ταμείο των Χορηγών (FI-FCD) για να προβαίνει σε ενέργειες χρηματικής αμοιβής για παροχή εργασίας ή τροφής για παροχή εργασίας ή του προγράμματος παγιοποίησης της επισιτιστικής αυτασφάλειας

- και το κεφάλαιοποκατάστασης της επισιτιστικής βοήθειαςπό διμερή διαχείριση.

Γι' αυτό, στηρίζεται στις πληροφορίες που παρέχουν το Σύστημα Έγκαιρης Προειδοποίησης (SAP), που έχει ως αποστολή να προβαίνει σε παρακολούθηση των πληθυσμών κινδύνου και σε ανάλυση των συγκεντρωνόμενων στοιχείων για την έγκαιρη προειδοποίηση, και τα Συστήματα Ενημέρωσης για τις Αγορές (SIM) σιτηρών και ζώντων ζώων.

Η Κοινότητα στηρίζει αυτό το μηχανισμό πρόληψης και διαχείρισης των επισιτιστικών κρίσεων της κυβέρνησης του Νίγηρα από το 1996, μέσω της γραμμής του προϋπολογισμού επισιτιστική ασφάλεια. Για την τρέχουσα περίοδο, συγκεντρώθηκαν μέχρι σήμερα 25 000 τόνοι μέσω αυτού του μηχανισμού. Η Κοινότητα συνέβαλε άμεσα με τη διάθεση 1 000 τόνων σιτηρών. Η Κοινότητα συνέβαλε επιπλέον χρηματικά στο FSA και στο FI-FCD με ποσό 3 430 000 000 FCFA το 2000-2001. Τέλος, περίπου 2 εκατ Ε τέθηκαν κατά μέρος για να χρηματοδοτηθούν δράσεις ΜΚΟ (Care DK και SOS-Sahel).

Εκτός από τη στήριξη από αυτή τη γραμμή του προϋπολογισμού, η επισιτιστική ασφάλεια είναι ένας από τους τομείς συγκέντρωσης του 8ου Ευρωπαϊκού Ταμείου Ανάπτυξης (ETA) (για ποσό περίπου 40 εκατ Ε που δεσμεύθηκαν μεταξύ του 1999 και 2001) και θα πρέπει να παραμείνει και στο πλαίσιο του 9ου ΕΤΑ. Τα προγράμματα αγροτικής ανάπτυξης που χρηματοδοτούνται με αυτόν τον τρόπο, για να βελτιώσουν την επισιτιστική ασφάλεια των αγροτικών πληθυσμών αξιοποιούν τις επιτυχίες: δηλ.δρογεωργικές εγκαταστάσεις συλλογικές ή μεμονωμένες, στήριξη για καλύτερη διαχείριση των φυσικών πόρων (δράσεις ανάκτησης των εδαφών, διαχείρισης της έγγειας ιδιοκτησίας και αναδάσωσης), ανάπτυξη του εργαλείου μικροπιστώσεων, δημιουργία τραπεζών σιτηρών και γεωργικών εισροών, χρηματοδότηση σταθμών ανεφοδιασμού ύδατος για τα ζώα και πόσιμου ύδατος, στήριξη στις οργανώσεις αγροτών και στις γυναικείες οργανώσεις, μελέτες των αποδοτικών κλάδων παραγωγής, παρεμβάσεις σε κτηνοτροφικές περιοχές και, στο μέλλον, στήριξη της γεωργικής έρευνας στον Νίγηρα.